laion/Wikipedia-Exotic huggingface dataset:
Purde tänav (Rakvere)

‹ Kaart ajutiselt peidetud (?) › Purde tänav on tänav Rakveres, paiknedes linna lõunaosas. Kaugus linna keskväljakust linnulennul mõõdetuna on 1,3 km. Tänav on 119 meetrit pikk ja ligikaudu 8,5 meetrit lai. Purde tänav on umbtänav ja asub Lepiku linnaosas. Purde tänav saab alguse Lepiku tänavalt ja on suunaga lääne poole. Tänav lõpeb enne Soolikaoja. Tänava põhjaküljel paiknevad ühe- ja kahekorruselised ühepereelamud koos abihoonetega, hooned on rajatud 20. sajandi teises pooles. Lõunaküljel asub puistu. Kohalike teede nimekiri Vaadatud 16.12.2020 Rakvere linnaosad Geoportaal
Kõrgusindeks

Kõrgusindeks (tähis H100) on meetrites väljendatav näitaja, mis iseloomustab puistu kasvuheadust ning näitab, kui kõrge oleks puistu saja-aastaselt. Kõrgusindeks määratakse matemaatiliste mudelite kaudu esimese rinde enamuspuuliigi vanuse ja kõrguse alusel. Kuni 15-aastastes puistutes määratakse kõrgusindeksiks boniteediklassi kõrguste vahemiku keskväärtus. Metsa korraldamise juhend Kõrgusindeksi ja boniteediklassi arvutamise mudel
Verevärv (heraldika)

Verevärv (prantsuse keeles sanguine) ehk verepunane on tumepunase või punakaspruuni värvusega, "vere värvi" heraldiline tinktuur, mis kuulub harvaesinevate lisavärvide hulka. Mõni allikas samastab selle mooruspuuvärviga (Murrey): need on küll värvitoonilt erinevad, kuid neil on sarnane viirutus. Verevärvi on ajalooliselt kasutatud enamasti Inglismaa vappidel. J. Parker toob näiteks Clayhillsi vapi Šotimaal: "Per bend sanguine and vert, two greyhounds courant bendwise argen" "Verepunaseks ja roheliseks kaldjaotatud vapil kaks jooksvat hurta [...]" Mõni allikas loeb verepunaseks Läti lipu punase värvuse. Clayhillsi perekonna vapp. Serbia armee logistikabaasi embleem Punane (heraldika) Mooruspuuvärv (heraldika) Veripunane H. Gough, J. Parker. A Glossary of Terms Used in Heraldry. 1894 "Tincture. - yourarmiger.com (blogi)". Originaali arhiivikoopia seisuga 8. jaanuar 2020. Vaadatud 16. detsembril 2020. https://www.crwflags.com/fotw/flags/vxt-h1.html
Brigi

Brigi (ka Briģi, latgali keeles Brygi) on küla (vidējciems) Lätis Ludza piirkonnas, Briģi valla halduskeskus. Brigi asub merepinnast 125 meetri kõrgusel Brigi järve põhjakaldal ja jääb piirkonna keskusest Ludzast 27 ning Riiast 295 kilomeetri kaugusele. Külas on raamatukogu, postkontor ja rahvamaja. Seal asub katoliku kirik, külast lõunas on Briģi raudteepeatus. Küla on esmamainitud 1784. aastal. 1923. aastal ehitati sinna vallamaja, kuigi küla oli juba varem olnud Janovole valla halduskeskus. Nõukogude perioodil oli küla kohaliku kolhoosi keskasulaks. 2008. aastal oli külas 320 elanikku, 2020. aastal 275. Läti Ruumiandmete Agentuur Административно-территориальное деление Латвийской ССР 1978 год. — Рига: Лиесма, 1978. — 137 lk. Vietvārdu datubāze
Seladoniroheline

Seladoniroheline ehk seladonroheline on üks rohelistest värvitoonidest, seladonkeraamika värvi heledapoolne hallikas roheline värvus. Seladonnõud olid alates 10. sajandist väga hinnatud oma rohelise värvuse tõttu, mis meenutas prestiižse vääriskivi nefriidi rohelist. Glasuuri värvus tekib raud(III)oksiidi redutseerumisel raud(II)oksiidiks kuumutamise käigus, värvuse kujunemist mõjutab aga rida muid tegureid ja kemikaale, mistõttu seladonglasuuri leidub ka pruunides, kollakates ja hallides toonides. Nimetus "seladon" on Euroopa päritolu, pärinedes 1627. aastal ilmunud prantsuse pastoraalse romaani "L'Astrée" tegelaskujust nimega Céladon, kes tavatses kanda helerohelist. Seladonrohelises värvis toodetakse tekstiile, kontoritarbeid ja kunstitarbeid (keraamikaglasuurid, dekoratiivvärvid). Sisekujunduses soovitatakse seladonirohelist kui elegantset ja rahustava toimega värvivalikut näiteks magamistuppa või vannituppa. Kolmejalgne seladonnõu Yaozhoust, 10. sajand Kauss Guanist, 1100.-1200. aastad Korea draakonikann, 12. sajand Goryeo seladonvaas Koreast, 13. sajandi algus Hiina 13. sajandi seladonnõud Zhejiangist 15. sajandi seladonpudel Taist Sawankhalokist Pantone värvitoon PQ-13-6108 Celadon on hele külm roheline      , värvitoon 14-0114 Celadon Green on soojem hallikasroheline      . Veebivärv Celadon on ere heleroheline      . https://www.pantone.com/color-finder/PQ-13-6108TCX[alaline kõdulink] "Arhiivikoopia". Originaali arhiivikoopia seisuga 15. august 2020. Vaadatud 16. detsembril 2020.{{netiviide}}: CS1 hooldus: arhiivikoopia kasutusel pealkirjana (link) "Arhiivikoopia". Originaali arhiivikoopia seisuga 2. august 2021. Vaadatud 16. detsembril 2020.{{netiviide}}: CS1 hooldus: arhiivikoopia kasutusel pealkirjana (link) https://www.trixel.ee/kangas-7603/ https://www.housedecorinteriors.co.uk/fabrics/harmonarchceladon_monarch_fabric_celadon_h_and_s_hardy_sovereign_fabric_collection/#.X9o-Q1UzaUk[alaline kõdulink] https://www.photopoint.ee/kooli-kontorikaubad/1048508-augulooja-30-le-lehele-style-seladonroheline "Arhiivikoopia". Originaali arhiivikoopia seisuga 18. august 2023. Vaadatud 16. detsembril 2020.{{netiviide}}: CS1 hooldus: arhiivikoopia kasutusel pealkirjana (link) Õrnroheline - rahu ja vaikuse tõeline olemus. Kahvatu ja taevaliku tooniga värv, mis ei lähe iial moest. - sadolin.ee "Arhiivikoopia". Originaali arhiivikoopia seisuga 14. august 2022. Vaadatud 23. juunil 2022.{{netiviide}}: CS1 hooldus: arhiivikoopia kasutusel pealkirjana (link) "Arhiivikoopia". Originaali arhiivikoopia seisuga 10. juuni 2023. Vaadatud 10. juunil 2023.{{netiviide}}: CS1 hooldus: arhiivikoopia kasutusel pealkirjana (link) https://www.htmlcsscolor.com/hex/A9F5A9
Murzasichle

Murzasichle on küla Poolas Väike-Poola vojevoodkonnas Tatra maakonnas Poronini vallas. Murzasichle asub Slovakkia piirist umbes 6,5 km kaugusel, Zakopanest ligi 7 km idas. Murzasichle on merepinnast 820–950 meetri kõrgusel, küla paikneb Tatra rahvuspargi läheduses. Murzasichle on suvituskoht ja talispordikeskus. https://bdl.stat.gov.pl/api/v1/data/localities/by-unit/011216917052-0468690?var-id=1639616&format=jsonapi, vaadatud 4.10.2022. Murzasichle Encyklopedia PWN. Vaadatud 29. detsembril 2023
Nierza

Nierza (ka Nirza või Nerza) on küla (vidējciems) Lätis Ludza piirkonnas, Nirza valla halduskeskus. Nierza asub merepinnast 162 meetri kõrgusel Nirza järve kirdekaldal ning jääb piirkonna keskusest Ludzast 27 ja Riiast 295 kilomeetri kaugusele. Külas on raamatukogu, põhikool ja rahvamaja. Nerzat on esimest korda mainitud 1840. aastal seoses Janovole ja Muržinova mõisa talupoegade mässuga. Varasem Nerza küla jagati 1920. aastal taludeks, ent 1933. aastal sai see Nirza nime all küla staatuse tagasi. Nõukogude perioodil oli küla kohaliku Nirza sovhoosi keskasula. 2008. aastal oli külas 207 ja 2020. aastal 146 elanikku. Läti Ruumiandmete Agentuur Latvijas pagasti. Enciklopēdija. Rīga : A/S Preses nams. 2001—2002. ISBN 9984-00-412-0. Vietvārdu datubāze
Rapsikollane

Rapsikollane on üks kollastest värvitoonidest, hele, soe ja särav kollane värvus, sarnane rapsi õite värvusega. Värvus on karakterilt kevadine, särtsakas, soe ja habras. Peetakse tulikakollase sünonüümiks. Rapsikollasena kirjeldatakse ses toonis paberit, tekstiile, viimistlusvahendeid ja kunstitarbeid, nagu värvid ja keraamikaglasuurid. Rapsi õisik Õitsev rapsipõld Kaubamärgi Image Coloraction paberivalikus on rapsikollane värvitoon, see on keskmise tumedusega kollane toon, rapsiõitest veidi tumedam. RAL Classic värvikaardi toon 1021 Rapsgelb on soe jõuline tumekollane "Arhiivikoopia". Originaali arhiivikoopia seisuga 2. august 2021. Vaadatud 16. detsembril 2020.{{netiviide}}: CS1 hooldus: arhiivikoopia kasutusel pealkirjana (link) https://www.byroomaailm.ee/koopiapaber-rapsikollane-nr-56-80g-a3-500lehte-pakis[alaline kõdulink] https://www.ralcolorchart.com/ral-classic/ral-1021-colza-yellow
Brantôme'i Sicarius

Brantôme'i Sicarius ehk Petlemma Sicarius (prantsuse keeles Sicaire de Brantôme, Sicaire de Bethléem) on lapspühak, keda on Karl Suure ajast peale austatud kui Herodese süütute laste veresauna üht ohvrit. Sündmus leidis aset Petlemmas Jeesuse sündimise ajal (Mt 2:16–18). Tema säilmed asuvad Prantsusmaal Dordogne'i departemangus Brantôme'i Püha Peetruse kloostris (Abbaye Saint-Pierre de Brantôme). Süütalastepäev
Lade (etnoloogia)

Lade (läänemurdes laed, keskmurdes laeted, lõunaeesti murdes tapa(n), mulgi murdes ladermu) oli etnoloogias vardaga või koodiga peksmiseks, ka pahmamiseks rehealuse põrandale laotatud viljakiht. Ladeks asetati lahtiseotud rukkivihud põrandale pikkade ridadena, kahe rea viljapead vastamisi ülestikku. Saartel ja Kagu-Eestis asetati vihud ringselt, kahe ringi viljapead vastamisi. Suvivili laotati 0,5–1,0 meetri paksuse kihina, mida nimetati pahmas, ringselt või ovaalselt. Tänapäeval nimetatakse ladeks ka rõhtsalt, mõnikord kihiti kuhugi kuhjunud või kuhjatud ainet, materjali, esemeid jne. aganad pahmamine reheahi rehepeks rehetuba tuulamine Eesti murrete sõnaraamat [1] Vaadatud 15.12.2020 Väike murdesõnastik [2] Vaadatud 15.12.2020 Eesti keele seletav sõnaraamat [3] Vaadatud 15.12.2020 Eesti rahvakultuuri leksikon. Toimetanud Ants Viires. Eesti Entsüklopeediakirjastus. Tallinn. 2007. lk 127
Peedipunane

Peedipunane on söögipeedi värvi lillakaspunane värvus. Peedipunaseks võidakse nimetada ka looduslikku toiduvärvi betaniini (E162). ISCC-NBS-i värvide tähistamise süsteemi värvinimede käsiraamat "Color: universal language and dictionary of names" loeb peedililla (Beetroot Purple) sügavaks lillakaspunaseks (Deep Purplish Red)      või väga sügavaks lillakaspunaseks      . Pantone värvitoon 18-2143 Beetroot Purple on erk lillakaspunane      . Punapeedi lõikepind Keedetud ja kooritud peet Vürtsidega peedisalat chrain https://archive.org/details/coloruniversalla00kell/page/88/mode/2up https://www.eki.ee/dict/ekss/index.cgi?Q=peedipunane&F=M https://sonaveeb.ee/search/unif/dlall/dsall/peedipunane/1[alaline kõdulink] "Arhiivikoopia". Originaali arhiivikoopia seisuga 24. oktoober 2020. Vaadatud 17. detsembril 2020.{{netiviide}}: CS1 hooldus: arhiivikoopia kasutusel pealkirjana (link)
Vedik-kangurlind

Vedik-kangurlind (Euplectes progne) on linnuliik kangurlindlaste sugukonnast. Liik elutseb Aafrikas (Lõuna-Aafrikas, Angolas, Keenias, Sambias) ning on oma elupaigas arvukas. Vedik-kangurlinnule on omane on suur sooline dimorfism. Emaslinnud on pruunikad lühikese sabaga, täiskasvanud isaslinnud aga mustad ning kuni poole meetri pikkuste sabasulgedega. Emane vedik-kangurlind Isane vedik-kangurlind Long-tailed Widowbird Euplectes progne. - IUCN Red List
Kangurlindlased

Kangurlindlased (Ploceidae) on lindude sugukond värvuliste seltsist. Nad elavad Vanas Maailmas. Nende eripäraks on ühiselulisus ja keerukate pesade punumine. Kangurlindlasi on 117 liiki; neist 64 kuuluvad perekonda kangurlind (Ploceus) ning ülejäänud jaotuvad 14 muu perekonna vahel. Varem on kangurlindlaste hulka kuulunud ka praegu eraldi sugukonnana käsitletavad varblaslased. Amblyospiza – monotüüpne, suurnokk-kangurlind (Amblyospiza albifrons ) Anaplectes – monotüüpne, kapuuts-kangurlind (Anaplectes rubriceps) Brachycope – monotüüpne, töbi-kangurlind (Brachycope anomala) Bubalornis – 2 liiki. Aafrika lõuna pool Saharat. Dinemellia – monotüüpne, valgepea-kangurlind (Dinemellia dinemelli) Euplectes – 18 liiki. Aafrika lõuna pool Saharat. nt Euplectes progne – vedik-kangurlind Foudia – 6 liiki. Madagaskar ja India ookeani saared. nt Foudia madagascariensis - kinaver-kangurlind Histurgops – monotüüpne, rästas-kangurlind (Histurgops ruficauda) Malimbus – 10 liiki. Aafrika lõuna pool Saharat. Philetairus – monotüüpne, ühis-kangurlind (Philetairus socius) Ploceus – 64 liiki. Hindustan, Kagu-Aasia mandriosa ja saared, Aafrika lõuna pool Saharat. Plocepasser – 4 liiki. Aafrika lõuna pool Saharat. Pseudonigrita – 2 liiki. Ida-Aafrika Quelea – 3 liiki. Aafrika. Sporopipes – 2 liiki. Aafrika lõuna pool Saharat.
Esimene rinne

Esimene rinne on puistu suurima kõrguse ja tagavaraga rinne, mille täius on vähemalt 30%. Esimest rinnet loetakse puistu põhirindeks. Teine rinne Üksikpuude rinne Järelkasvu rinne Põõsarinne Rohurinne
Edmond Arnold Blumenfeldt

Edmond Arnold Blumenfeldt (30. jaanuar 1903 Peterburi – 14. märts 1946 Tallinn) oli eesti kunstnik. Õppis aastatel 1916–1918 Peterburi Kunstide Akadeemia õhtukursustel, 1920–1922 Berliinis Albert Reimanni tarbekunsti- ja teatridekoratsioonikoolis ning 1923–1924 Pariisis. Blumenfeldt oli Eesti esimene eriharidusega reklaamikunstnik. Lõi lavakujundusi Tallinna Töölisteatrile ja Estonia teatrile. 1920. aastatel tegeles ta maalimisega ja oli tollal üks rahvusvaheliselt tuntumaid eesti kunstnikke.[viide?] 1924. aasta veebruaris olid tema teosed väljas Sõltumatute Salongi näitusel Pariisi Grand Palais’ ruumes. Pärast seda avaldasid tuntud prantsuse kunstiajakirjad artikleid käsitlustega Blumenfeldti maalidest. Seal eksponeeritud kolme teose seas oli ka maal "Notre Dame Pariisis" (1924), mis kuulus alates 1929. aastast Eesti Kunstimuuseumi kogusse, kuid hävis 1944. aastal tulekahjus. Hävisid ka Blumenfeldti "Eiffeli torn" (1923) ja "Tallinn talvel" (1926). Eesti Kunstimuuseumi kogus on tema maalid "Tualett" (1933) ja "Kompositsioon" ehk "Öö Baieris" (u 1922–1924). "Blumenfeldt, Edmond Arnold". Eesti entsüklopeedia. Kd 14 Eesti elulood. Eesti Entsüklopeediakirjastus. 2000. Lk 38. Alla, Hendrik (4. aprill 2016). "Avasta. Eesti kunsti hävimis- ja kadumislood (I)". Postimees Online. Vaadatud 17.12.2020. Force majeure. Eesti kunsti hävimis- ja kadumislood Kumu kunstimuuseumi kodulehel Edmond Arnold Blumenfeldti tööd Eesti Kunstimuuseumi digitaalkogus
Rogue Squadron: Tähesõdade lugu

"Rogue Squadron: Tähesõdade lugu" on kolmas film, mis seisab eraldi "Star Warsi" üheteistkümnest filmist.
Nowe Bystre

Nowe Bystre on küla Poolas Väike-Poola vojevoodkonnas Tatra maakonnas Poronini vallas. Nowe Bystre asub Slovakkia piirist umbes 9 km kaugusel, Zakopanest ligikaudu 4 km põhjaloodes. Küla on esmamainitud 1692. aastal. https://bdl.stat.gov.pl/api/v1/data/localities/by-unit/011216917052-0468737?var-id=1639616&format=jsonapi, vaadatud 4.10.2022. Nowe Bystre Portal Tatrzański. Vaadatud 8. juulil 2023
Täius (metsandus)

Täius (stocking level) iseloomustab kasvuruumi kasutamise ulatust võrreldes samades tingimustes kasvava normaalpuistuga. Täius leitakse puistu ühe hektari rinnaspindala või tagavara jagamise teel samasuguse kõrgusega normaalpuistu rinnaspindala või tagavaraga.
Małe Ciche

Małe Ciche on küla Poolas Väike-Poola vojevoodkonnas Tatra maakonnas Poronini vallas. Małe Ciche asub Slovakkia piirist natuke rohkem kui 4 km kaugusel, Poroninist umbes 6,5 km kagus ja Zakopanest 9 km idas. Małe Ciche on talispordikeskus. https://bdl.stat.gov.pl/api/v1/data/localities/by-unit/011216917052-0468660?var-id=1639616&format=jsonapi, vaadatud 4.10.2022. Małe Ciche Ośrodek Narciarski Ski Info
Armeerimispüstol

Armeerimispüstol ehk armatuurisiduja on tööriist, mida kasutatakse raudbetooni valmistamisel. Sellega seotakse kokku terasvardad, mis moodustavad töö valmides betoonile terasarmatuuri. Ühe sõlme tegemiseks kulub armatuurisidujal aega 1,8 sekundit. Armatuurisiduja suudab siduda kuni 32-millimeetrist terasvarrast. Theconstructor.org
Jurgów

Jurgów (slovaki keeles Jurgov, ungari keeles Szepesgyörke, saksa keeles Jurkau/Jörg) on küla Poolas Väike-Poola vojevoodkonnas Tatra maakonnas Bukowina Tatrzańska vallas. Jurgów asub Slovakkia piirist umbes 2,5 km kaugusel. Jurgów on suvituskoht ja turismikeskus. https://bdl.stat.gov.pl/api/v1/data/localities/by-unit/011216917032-0418716?var-id=1639616&format=jsonapi, vaadatud 4.10.2022. Jurgów Encyklopedia PWN
Rinnaspindala

Rinnaspindala on puistus puude rinnaskõrguse (1,3 m juurekaelast) ristlõikepindalade summa hektaril. Metsa mõõtmisel määratakse rinnaspindala üldjuhul Bitterlichi lihtrelaskoobi abil. Rinnaspindala määratakse rinnete kaupa. Rinnaspindala tähis on G ja ühik m²/ha. Rinnasdiameeter
Francisco de Quevedo

Francisco Gómez de Quevedo Villegas y Santibáñez Cevallos (14. september 1580 Madrid – 8. september 1645 Villanueva de los Infantes, Ciudad Real), tuntud kui Francisco de Quevedo, oli hispaania kirjanik ja poliitik. Koos oma rivaali Luis de Góngoraga oli ta üks Hispaania kuldajastu silmapaistvamaid autoreid. Tema kirjutamise stiil on tuntud kui conceptismo. Kõrgemalt on hinnatud tema luuleloomingut, aga temalt ilmus ka romaan "El Buscón" ning teoloogilisi, poliitilisi ja satiirilisi teoseid. Samuti avaldas ta kirjanduskriitikat, milles ründas Luis de Góngora viljelevat culteranismo stiili. Tal oli hea läbisaamine Pedro Téllez-Giróniga, keda ta saatis 1613. aasta Itaalia reisi ajal. Tema panuse eest löödi ta 1618. aastal Santiago ordu rüütliks. Ta arreteeriti 1639. aastal ning tema raamatud konfiskeeriti. De Quevedo saadeti San Marcose kloostrisse Leónis, kuhu ta jäi kuni oma surmani 1645. aastal.
Hektaritagavara

Hektaritagavara on kasvavate puude tüvemahtude summa hektari kohta. Tagavara määratakse puistuelementide hektaritagavarade summana. Puistuelemendi hektaritagavara arvutatakse puistuelemendi kõrguse ning rinnaspindala (või täiuse) või puude arvu alusel. Hektaritagavara arvestuse ühikuks on m³/ha. Kasutatakse ka metsanduses juurdunud ühikut tihumeeter/ha. Määratakse ka tagavara juurdekasvu hektari kohta aastas. Statistilise metsainventeerimise (SMI) andmed hektaritagavara kohta on suuremad kui tavametsakorralduse (metsaregistri) järgi. 2008. aasta SMI järgi on Eesti metsamaa keskmine hektaritagavara 201 m³/ha. Üldine keskmine hektaritagavara on suurem kaitsealustes metsades ja väiksem majandatavates metsades, kus noorte ja uuenevate metsade osakaal on suurem. Samas on tagavara juurdekasv suurem just majandatavates metsades. Eesti metsavarud (vaadatud 23. oktoobril 2014) Puistute keskmine hektaritagavara 2009 (kaart) Keskkonnainfo.ee Statistiline Aastaraamat Mets 2010 Puistute keskmise hektaritagavara muutumine 1958–2010. Puistute keskmine hektaritagavara maakonniti valitseva puuliigi järgi. Lk 23-24
Białka Tatrzańska

Białka Tatrzańska (kuni 1984. aastani Białka) on küla Poolas Väike-Poola vojevoodkonnas Tatra maakonnas Bukowina Tatrzańska vallas. Białka Tatrzańska asub Slovakkia piirist 8,5 km kaugusel ja Zakopanest umbes 15 km kirdes. Białka Tatrzańska on suvituskoht ja talispordikeskus. Białka Tatrzańska Encyklopedia PWN
Kellu

Kellu on käsitööriist, mida kasutatakse viskoossete või tahkete osakeste väikeste koguste pealekandmiseks, silumiseks või vormimiseks. Kellude liigid on näiteks müürikellu, pottsepakellu, krohvikellu, silur. Kellu koosneb tavaliselt kolmnurksest metallplaadist, millele on kinnitatud kõverdatud vars, mille otsas on käepide. Plaadil võib olla ka teistsugune kuju. Ehitustööriistana kasutatakse kellut tavaliselt mördi paigaldamiseks ning segamiseks krohvimisel ja müüriladumisel. Müüritise, betooni ja kipsplaatidega ehitamisel kasutatakse erinevat tüüpi kellusid. Müüritisekellud on traditsiooniliselt valmistatud sepistatud süsinikterasest, uuemad versioonid on valatud roostevabast terasest. Telliskivikellul on piklik kolmnurkse kujuga lame metallist tera, mida müürsepad kasutavad tsemendi, krohvi ja mördi tasandamiseks, laotamiseks ja vormimiseks. Suunatav kellu on müüritisekellu vähendatud versioon, kasutusel väikeste tööde ja remonditööde jaoks. Tõmmatav kellu on pikk ja õhuke, mis on mõeldud mördi panemiseks telliste vahele. Viimistluskellu on tavaliselt ristkülikukujuline, mida kasutatakse kõveneva betooni pealmise kihi tasandamiseks või vormimiseks. Põrandakellul on üks ristkülikukujuline ja üks terav ots, mis on mõeldud nurkade viimistlemiseks. Suurte pindade, näit betoonpõrandate viimistlemiseks kasutatakse tänapäeval kellu asemel bensiini- või elektrimootoriga betoonisilurit e. betooni helikopterit. Samuti kasutatakse kellut liimimisel, plaatimisel ning sünteetiliste põrandakatete paigaldamisel. "Trowels". Straight Up on the Rocks. Originaali arhiivikoopia seisuga 8. august 2014. Vaadatud 11. veebruaril 2021. "What Is a Brick Trowel?". Home Questions Answered.
Frees

Frees on lõikeriist, mida kasutatakse freesimismasinates või töötlemiskeskustes freesimistoimingute tegemiseks (ja muude tööpinkide puhul). Frees annab materjalile liikumise abil masinas soovitud kuju (nt pallikujuline nurgaveski) või otse lõikuri järgi (nt vormitööriist, näiteks hobilõikur). Freesimisel kasutame spetsiaalset masinat FSI B28 , mis mahub liikuma ka raskesti ligipääsetavatese kohtadesse. Erinevalt juurimisest annab kännufreesi kasutamine võimaluse säilitada ümberkaudse muru ja muu haljastuse. Freesimisel tekkinud augu maapinnas saab tekkinud massiga või mullaga katta. Freesiga saab teha auke, erinevaid kujundeid vabalt valitud materjalidest. Kännufrees "Kändude Freesimine". Vaadatud 1.21.2020. {{netiviide}}: kontrolli kuupäeva väärtust: |vaadatud= (juhend)
Rauasaag

Rauasaag on saag, mis on mõeldud raua lõikamiseks. Enamik rauasaage on käsisaed, mis on kas reguleeritava raamiga või tehtud C-kujulise statsionaarse raamiga, mis hoiab saagi pinges. Rauasaag algselt mõeldi raua lõikamiseks aga on võimalik ka teisi materjale lõigata, nagu näiteks puitu, plastikut. Raamid võivad olla samuti reguleeritavad, et saaks kasutada eri mõõtu terasid. Poldi või muu mehhanismiga pannakse tera pinge alla. Rauasael, nagu enamikul saagidel, saab tera asetada hambad käepideme suunas või hambad käepidemest eemale. Tavaliselt lõigates verikaalselt alla, on tera hambad suunatud kasutajast eemale.
Bukowina Tatrzańska

Bukowina Tatrzańska on küla Poolas Väike-Poola vojevoodkonnas Tatra maakonnas, Bukowina Tatrzańska valla halduskeskus. Bukowina Tatrzańska asub Slovakkia piirist umbes 4 km kaugusel. Bukowina Tatrzańska on puhke- ja talispordikeskus. Asub merepinnast 800–960 meetri kõrgusel. Küla on esmamainitud 1585. aastal. Bukowina Tatrzańska Encyklopedia PWN Bukowina Tatrzańska – krótki rys historyczny Bukowina Tatrzańska
Normaalpuistu

Normaalpuistu ehk mudelpuistu on puistu, mis antud puistuelementide, vanuste ja kasvutingimuste (metsamajandusrežiimi) korral on optimaalne. Normaalpuistu täius on 100%. Normaalpuistu on ühevanuseline puhtpuistu, kus puude väljalangemine toimub iseharvenemise või mõõduka hooldusraie teel. Normaalpuistu on puistu ideaal, seda kasutatakse puistute kasvu modelleerimisel ja hindamisel.
Falsztyn

Falsztyn (slovaki keeles Falštín, ungari keeles Falstin, saksa keeles Falkenstein) on küla Poolas Väike-Poola vojevoodkonnas Tatra maakonnas Łapsze Niżne vallas. Falsztyn asub Slovakkia piirist ligi 5 km kaugusel. Falsztyn on suvituskoht. https://bdl.stat.gov.pl/api/v1/data/localities/by-unit/011216911082-0442985?var-id=1639616&format=jsonapi, vaadatud 4.10.2022. Falsztyn Encyklopedia PWN. Vaadatud 29. detsembril 2023
Martiši

Martiši (ka Marciši või Marcišova) on küla (vidējciems) Lätis Ludza piirkonnas, Isnauda valla halduskeskus. Martiši asub valla lääneosas merepinnast 150 meetri kõrgusel Ludza linna piiril; sealt läheb läbi maantee A12. Küla jääb piirkonna keskusest Ludzast 3 ning Riiast 269 kilomeetri kaugusele. Külas on raamatukogu, võõrastemaja ja Isnauda rahvamaja. Küla rajati nõukogude perioodil kui kolhoosi Boļševiks keskasula. Aastal 2009 oli külas elanikke 373, aastal 2020 aga 325. Läti Ruumiandmete Agentuur Latvijas pagasti. Enciklopēdija. Rīga : A/S Preses nams. 2001—2002. ISBN 9984-00-412-0. Vietvārdu datubāze
Rinnasdiameeter

Rinnasdiameeter ehk rinnasmõõt on puutüve 1,3 m kõrguselt juurekaelast mõõdetud läbimõõt. Puistuelemendi keskmine rinnasdiameeter on puistuelemendi kõikide puude juurekaelast 1,3 m kõrguselt mõõdetud tüve läbimõõtude ruutkeskmine väärtus. Rinnaspindala
Nabe saar

Nabe saar asub Lohusalu poolsaare lääneosa lähedal madalmeres. Saare pindala on 1,36 ha ja rannajoone pikkus on 550 m. Väike ja omapärane, järsu põhjanõlvaga saar jääb mandrist vaid 150 m kaugusele. Suurema osa aastast on saar ühendatud mandriga tombololaadse maaribaga ning sinna pääseb kuiva jalaga. Kõrgema veeseisu puhul lahutab saart kaldast ca 50-100 m pikk madal veeriba. Arheoloogid on oletanud, et saarel kõrguval Nabe mäel asus eestlaste muistne pelgupaik. Martin Suuroja (2021). Eesti saared. Tallinn: GeoTrail.